549.01 REGOLAMENTI DWAR IR-RISERVA NATURALI TAL-ĠEBLA TAL-ĠENERAL (FUNGUSROCK) L-AVVIŻ LEGALI 22 tal-1992, kif emendat bl-Avviż Legali 426 tal-2007. L-AVVIŻ LEGALI 22 tal-1992, kif emendat bl-Avviż Legali 426 tal-2007. 1. It-titolu ta’ dawn ir-regolamenti hu Regolamenti dwar ir-Riserva Naturali tal-Ġebla tal-Ġeneral (Fungus Rock). 2. Tifsir. F’dawn ir-regolamenti "flora u fawna" għandhom jiftiehmu li jfissru l-pjanti u l-annimali kollha, tal-post jew li jpassu, li l-ġens tagħhom jeżisti fi stat selvaġġ fuq il-Ġebla tal-Ġeneral (Fungus Rock). 3. Jistabbilixxi l-Ġebla tal-Ġeneral bħala riserva naturali. Il-wiċċ kollu tal-Ġebla tal-Ġeneral (Fungus Rock) għandu jkun riserva naturali. 4. Projbizzjoni ta' qtil, eċċ., ta’ flora u fawna mir-riserva naturali. (1) Il-qtil, qbid, kollezzjoni, insib, żamm fl-għeluq, balzmar, esplojtazzjoni kummerċjali, kif ukoll il-ġbir u kaċċa ta’ kull ġens ta’ flora u fawnafi jew mir-Riserva Naturali tal-Ġebla tal-Ġeneral (Fungus Rock) huwa projbit. (2) Il-Ministru jista’ jneħħi kull projbizzjoni bħal ma hemm imsemmi fis-sub regolament (1) għall-għan ta’ studju xjentiflku f’każijiet partikolari. 5. Dħul fir-riserva naturali. (1) It-tixbit u d-dħul fil-witja ta' fuq ir-Riserva Naturali tal-Ġebla tal-Ġeneral (Fungus Rock) huwa projbit. (2) It-tixbit u d-dħul fil-witja ta’ fuq ir-Riserva Naturali tal-Ġebla tal-Ġeneral (Fungus Rock) isir biss bil-permess li għandu jingħata mill-Ministru għal għanijiet edukattivi u xjentifiċi, u meta l-Ministru jagħti dak il-permess huwa jista’ jimponi dawk il-kondizzjonijiet li jkunu jidhrulu xierqa. 6. Reati u pieni. Emendat: A.L.426 tal-2007. Kull min jikser xi disposizzjoni ta' dawn ir-regolamenti jew xi kondizzjoni ta' permess mogħti taħt l-aħħar regolament ta’ qabel dan, jista’ jeħel, meta jinstabħati, priġunerija għal żmien mhux iżjed minn tliet xhur jew multa ta' mhux iżjed minn elfumija u erbgħa u sittineurou disgħa u sitt inċenteżmu (€ 1, 164.69) jew dik il-priġunerija u multa flimkien.